Source: http://docplayer.fi/2447775-Aikuisten-hammashoito-suurten-ja-keskisuurten-kaupunkien-terveyskeskuksissa.html
Timestamp: 2017-09-23 13:36:20+00:00
Document Index: 19112602

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Aikuisten hammashoito suurten ja keskisuurten kaupunkien terveyskeskuksissa - PDF
Download "Aikuisten hammashoito suurten ja keskisuurten kaupunkien terveyskeskuksissa"
1 Aikuisten hammashoito suurten ja keskisuurten kaupunkien terveyskeskuksissa EEVA WIDSTRÖM ANNAMARI NIHTILÄ Johdanto Kansanterveyslain muutos poisti ikärajoitukset hammashoidosta ja joulukuusta 2002 lähtien ovat kaikenikäiset voineet hakeutua terveyskeskushammashoitoon. Samalla laajennettiin yksityisen hammashoidon sairasvakuutuskorvaukset koskemaan koko väestöä. Uudistuksen tavoitteena oli edistää väestön tasa-arvoa hoitopalvelujen saatavuudessa ja vähentää hoitokustannusten merkitystä hoitoon hakeutumisen esteenä. Tavoitteena oli myös saattaa suun ja hampaiden hoito samaan asemaan muun terveydenhuollon kanssa niin, että palvelut järjestetään ja annetaan potilaan terveydentilan edellyttämän hoidon tarpeen perusteella. Vaikka jo kansanterveyslakia säädettäessä tavoitteena oli luoda hammashoitoon samanlainen koko väestölle tarkoitettu peruspalvelujärjestelmä kuin muussakin terveydenhuollossa, hammashoitoa lähdettiin kehittämään erillisenä kokonaisuutena ja päähuomio kohdistettiin alkuvaiheessa lapsiin ja nuoriin. Näin terveyskeskusten suun terveydenhoitopalvelujen laajeneminen koko väestöä koskevaksi kesti noin 30 vuotta (taulukko 1). Samanaikaisesti yksityisten palvelujen käyttöä tuettiin enenevästi julkisista varoista. Stakes on seurannut hammashoitopalvelutarjonnan kehittymistä terveyskeskuksissa 1990-luvun puolivälistä. Ennen vuosien hammashoitouudistuksen voimaantuloa noin kolmannes väestöstä asui sellaisilla, useimmiten pienillä paikkakunnilla, joilla terveyskeskus tarjosi suun terveydenhoitoa kaikille ikään katsomatta. Toinen kolmannes asui kunnissa, joissa palveluja tarjottiin silloin voimassa olleen kansanterveysasetuksen mukaisesti ensisijaisesti vuonna 1956 syntyneille ja sitä nuoremmille sekä mahdollisesti vielä joihinkin erityisryhmiin kuuluville. Kolmannes väestöstä asui sellaisissa kunnissa, usein suurissa kaupungeissa, joissa suun terveydenhoito oli kunnan omalla päätöksellä rajoitettu koskemaan asetuksen suositusta nuorempia ikäryhmiä. (Widström & al ) Tämän ymmärtämiseksi on pakko palata historiaan. Lasten ja nuorten hammashoidon järjestämistä ja sen sisältöä ohjattiin ja lasten hammaskariesta seurattiin varsin yksityiskohtaisesti lääkintöhallituksen toimesta ja 1980-luvulla. Silloin käyttöön otetun ns. järjestelmällisen hammashoidon käsitteeseen sisältyivät säännöllisesti (aluksi kerran vuodessa) toistuvat tarkastukset ja kaikki tarpeelliset hoitotoimenpiteet kerran hoidon piiriin otetuille sekä terveille että sairaille. Hammassairauksien (etupäässä karieksen ja ientulehduksen) ehkäisyyn kohdennettiin paljon voimavaroja luvulla tämä tapahtui pitkälti kollektiivisesti kouluilla harjausopetuksen ja fluoripurskuttelujen muodossa luvulla ehkäisy muuttui yhä enemmän hoitoloissa yksilöllisesti tehtävien toimenpiteiden suuntaan. Tällaisia olivat mm. fluorilakkaukset ja vastapuhjenneiden hampaiden pinnoittaminen muovilla (Kärkkäinen 1997; Helminen 2003). Myös oikomishoitoon panostettiin runsaasti. Näin ollen lasten ja nuorten hoito on vienyt jatkuvasti runsaasti resursseja, vaikka suun terveys tässä ryhmässä on ollut parhain. Hoitojen vaikuttavuuteen sen sijaan on kiinnitetty vähän huomiota ja uusin näyttöön perustuva tieto puoltaisikin suusairauksien ehkäisyn painopisteen siirtämistä hoitoloista takaisin kotioloihin. Tällöin vapautuvaa kapasiteettia voitaisiin käyttää aikuisten hoitoon. Nuorten priorisointi terveyskeskuksissa johti siihen, että aikuisväestö jäi pääosin yksityisten hammashoitopalvelujen varaan ja yksityissektorin merkitys hammashoidossa oli suurempi kuin muussa terveydenhoidossa. YHTEISKUNTAPOLITIIKKA 69 (2004):4 393
2 Taulukko 1. Yhteiskunnan tukeman hammashoidon kehittyminen Suomessa Kunnallinen hammashoito kansakoululaisille aloitettiin vuonna 1956 Yleissairauden parantamiseksi välttämätön hammashoito sairausvakuutuskorvauksen piiriin vuodesta 1964 Kansanterveyslaki: kunnallisen hammashoidon piiriin kuuluvien ryhmää laajennettiin ikäluokka kerrallaan nuoremmista vanhimpiin vuonna 1972: 0 2- ja 6 12-vuotiaat 1980: 0 18-vuotiaat 1990: 0 32-vuotiaat 2000: 0 44-vuotiaat Kela-korvaus yksityissektorilla annettavasta hoidosta otettiin käyttöön vuonna 1986: 0 25-vuotiaille 2000: 0 44-vuotiaille Kansanterveyslain ja sairausvakuutuslain muutokset vuonna 2000: koko väestö yhteiskunnan tukeman hoidon piiriin joulukuusta 2002 Suurin osa kunnista pystyi toteuttamaan hammashoitouudistuksen ensimmäisen vaiheen vuosina eli vuonna 1946 syntyneiden ja sitä nuorempien hoidon piiriin saattamisen (Widström & al. 2004). Palvelujen järjestäminen koko väestölle ilman ikärajoituksia aiheutti kuitenkin ongelmia noin 40 terveyskeskuksessa. Pienissä kunnissa ongelmat olivat selkeästi sidoksissa yksittäisten hammaslääkäreiden työpanoksen muutoksiin. Suurimmissa kaupungeissa ongelmat näyttivät monimuotoisemmilta ja syitä niihin haluttiin selvittää tarkemmin. Tutkimuksemme tarkoituksena oli selvittää suun terveydenhoitopalvelujen tarjontaa aikuisille ja siihen liittyviä tekijöitä suurissa ja keskisuurissa kaupungeissa. Tutkimus suoritettiin kymmenen suurimman ja kymmenen keskisuuren kaupungin johtavien hammaslääkäreiden puhelinhaastatteluina. Keskisuuret kaupungit valittiin maantieteellisesti eri alueilta. Puhelinhaastattelut tehtiin helmi maaliskuussa 2004 strukturoitua haastattelulomaketta apuna käyttäen. Kysymykset lähetettiin johtaville hammaslääkäreille etukäteen sähköpostitse. Kyselyyn vastasivat kymmenen suurimman kaupungin johtavat hammaslääkärit (Helsinki, Espoo, Tampere, Vantaa, Turku, Oulu, Lahti, Kuopio, Jyväskylä, Pori). Kyselyyn osallistuneet keskisuuret kaupungit olivat Lappeenranta, Mikkeli, Vaasa, Joensuu, Hämeenlinna, Porvoo, Rauma, Kajaani, Rovaniemi ja Kokkola. Tutkimukseen osallistuneiden kaupunkien yhteenlaskettu väestö oli noin henkilöä (taulukko 2). Haastattelu kesti noin 45 minuuttia. Haastatelluista johtavista hammaslääkäreistä 70 prosenttia oli miehiä. Haastattelutietoja täydennettiin Stakesin erillisselvitystilastoilla ja Kelan tilastoilla. Kiireellisen hammashoidon tarjonta parantunut Johtavien hammaslääkäreiden mukaan kiireellistä hoitoa oli tarjolla samana päivänä maanantaista perjantaihin kaikissa kymmenessä suurimmassa kaupungissa. Kiireellisen hoidon määrittely koettiin vaikeaksi ja siinä oli suuria eroja kaupunkien välillä. Useimmissa kaupungeissa akuuttia hoitoa tarvitsevat potilaat pyrittiin seulomaan ajanvarauksessa. Joissakin kaupungeissa ajanvaraus käytti kysymyspatteristoa, jonka perusteella potilaan hoidon tarve arvioitiin. Tällöin kiireellisen hoidon piiriin sisällytettiin särky- ja tapaturmapotilaat sekä sellaiset potilaat, joilla oli akuuttiin infektioon viittaavia oireita suun alueella. Joissain kaupungeissa potilaan itse kokema tarve riitti ensiapukäynnin syyksi. Esimerkiksi Lahdessa oli järjestetty päivystys arkipäivisin klo 12.00:sta klo18.00:aan ja potilaan tarvitsi vain ilmoittautua. Viikonloppu- ja arkipyhäpäivystystä oli järjestetty kunnan toimesta kahdeksassa kymmenestä suurimmasta kaupungista kaupungin omissa hammashoitoloissa tai sairaaloissa. Ainoastaan yksityishammaslääkäripäivystyksen varassa viikonloppuisin olivat Oulu ja Pori. Helsingissä kaupungin terveyskeskuksen järjestämän päivystyksen rinnalla käytettiin apuna sekä arkisin että viikonloppuisin yksityishammaslääkäreitä ostopalvelusopimuksilla. Muissa kaupungeissa yksityispalvelut täydensivät kunnan palveluja. Oulussa suunniteltiin siirtymistä joko kaupungin itse järjestämään päivystykseen tai päivystystoiminnan ostoa yksityissektorilta riippuen tarjouskilpailun tuloksista keväällä Myös kaikissa tutkimukseen osallistuneissa keskisuurissa kaupungeissa kiireelliseen hoitoon pääsi samana päivänä maanantaista perjantaihin. Viikonloppupäivystystä oli järjestetty kaikissa muissa kaupungeissa paitsi Kajaanissa ja Joensuussa. Rovaniemellä toimi viikonloppuisin ainoastaan terveyskeskuslääkäripäivystys, josta tarvittaessa hälytettiin hammaslääkäri paikalle. Yhteistyössä yksityisten hammaslääkärien kanssa viikonloppupäivystys oli järjestetty Kajaanissa ja Porvoossa. Porvoossa yksityishammaslääkärien viikonloppu- 394 YHTEISKUNTAPOLITIIKKA 69 (2004):4
3 Taulukko 2. Aikuisten mahdollisuudet päästä terveyskeskushammashoitoon suurissa ja keskisuurissa kaupungeissa helmikuussa 2004 ja lisäykset henkilökunnassa johtavien hammaslääkärien mukaan Asukasluku 1 Hoitoon pääsi Otettiin jonotus- Hoitoaikoja jaettiin Henkilöstöä lisätty ajanvarauksella 2 listalle 3 satunnaisesti hammas- hammaslääkärit huoltajat Helsinki x Espoo x 23 7 Tampere x 7 7 Vantaa x 16 5 Turku x 0 0 Oulu x 10 1 Lahti x 0 2 Kuopio x -0,7 4 Jyväskylä Pori x 3 3 Porvoo x 3 1 Lappeenranta x 0 0 Vaasa x 2 0 Joensuu x 0,5 1 Hämeenlinna x 1 0 Mikkeli x 0 1 Rauma x 0 5 Kajaani x 0 1 Kokkola x 0 1 Rovaniemi x 1 0 Yhteensä , Asukasluvut Tilastokeskuksesta. 2 Hoitoaika annettiin puhelimitse. 3 Potilat asetettiin jonoon, josta hoitohenkilökunta kutsui hoitoon. 4 Aikoja annettiin puhelimitse joinakin tiettyinä aikoina. päivystyksen kerrottiin loppuvan maaliskuussa 2004, josta lähtien oli tarkoitus, että terveyskeskushammaslääkärit ryhtyisivät päivystämään sekä lauantaisin että sunnuntaisin. Muun hoidon tarjonnassa ongelmia Suurissa kaupungeissa muun kuin kiireellisen hoidon tarjonta vaihteli suuresti (taulukko 2). Hoitojonoon asettaminen oli tavallista sekä suurimmissa että keskisuurissa kaupungeissa. Helsingissä oli ollut potilassulku kesäkuusta marraskuun lopulle 2003, jolloin oireettomia terveitä aikuisia ei otettu jonoon lainkaan. Jonojen pituudet vaihtelivat suuresti: Helsingissä jono oli tutkimushetkellä yli 7 000, Lahdessa noin 4 000, Turussa noin 3 700, Oulussa noin ja Kuopiossa noin 600 henkilöä. Kuopiossa oli käytössä erikoinen kahden jonon järjestelmä: nopeutettu jono niille, joilla alustavassa seulontatarkastuksessa oli todettu selkeää mutta ei kiireellistä hoidon tarvetta, sekä ikuisuusjono muille hoitoon haluaville. Nopeutetusta jonosta pääsi hoitoon noin kolmen kuukauden sisällä, toista jonoa ei käytännössä pystytty purkamaan. Porissa ja Vantaalla hoitoon pääsi noin 4 12 viikossa. Espoossa annettiin hoitoaikoja vain silloin, kun vapaita aikoja löytyi kahden kuukauden sisällä. Jos kuntalaiselle ei voitu tarjota hoitoaikaa Espoon terveyskeskuksissa, hänet ohjattiin yksityissektorille tai häntä pyydettiin soittamaan myöhemmin uudestaan. Tampereella hoitoaikoja annettiin kolmen viikon jaksoissa, joten tarkkaa tietoa hoidon saatavuudesta ei ollut. Sekä Espoossa että Tampereella suunniteltiin siirtymistä jonotuslistan käyttöön. Lahdessa hammashuoltajat (suuhygienistit) purkivat potilasjonoa arvioimalla hoidon tarvetta, ottamalla röntgenkuvia, puhdistamalla hammaskiveä ja antamalla potilaille kotihoidon ohjausta ja valistusta. Muissa kaupungeissa potilasjonoja purettiin sitä mukaa kuin uusia hoitoaikoja hammaslääkäreille vapautui. Helsingissä oli käytössä tietokoneohjelma, jossa ajan varaajan oli mahdollista valita vaihtoehdot: oman alueen hammashoitola tai kaupungin kaikki hoitolat. Mikäli hän valitsi kaikki hammashoitolat -vaihtoehdon, hoitoon pääsy nopeutui. Es- YHTEISKUNTAPOLITIIKKA 69 (2004):4 395
4 poo oli jaettu viiteen eri alueeseen ja alueelliset erot aikuisväestön hoitoon pääsyssä olivat suuria. Vastaavasti Länsi-Vantaalla hoitoajan sai noin kuukauden sisällä, mutta Itä-Vantaalla sitä joutui odottamaan 2 3 kuukautta. Porissa eroja eri toimipisteiden välillä oli pyritty pienentämään ohjaamalla hammashuoltajia työskentelemään ruuhkaisimmilla vastaanotoilla. Ainoastaan Tampereella, Oulussa ja Vantaalla johtavat hammaslääkärit arvioivat hoitoon pääsyn parantuneen kesäkuusta Aikuisväestön parantunut hoitoon pääsy Tampereella johtui ostopalveluista. Jonojen pitenemisen takia hoitoon pääsy oli huonontunut Lahdessa ja Helsingissä. Keskisuurissa kaupungeissa jonot olivat lyhyempiä: Rovaniemellä 200, Lappeenrannassa 581, Porvoossa noin 500, Kajaanissa noin 550 ja Joensuussa henkilöä. Rovaniemellä oli päätetty purkaa koko jono keväällä 2004 lähettämällä jonossa olleille kehotus varata aika tarkastukseen tietyn ajan kuluessa. Hoidon tarve määriteltiin vastaanottokäynnillä ennen jonoon asettamista Lappeenrannassa, Joensuussa ja Porvoossa. Joensuussa hoidontarvetta määrittivät sekä hammaslääkärit että hammashuoltajat. Mikäli potilaalla todettiin selvää hoidontarvetta, jonotusaika Joensuussa oli alle 12 viikkoa. Muiden jonotusaika oli noin 1 vuosi. Porvoossa hoidon arviointiin sai ajan noin kahdessa viikossa. Helmikuussa 2004 Porvoossa ei kuitenkaan pystytty purkamaan jonoa työvoimapulan vuoksi. Lappeenrannassa hoitoon pääsi noin 11 kuukaudessa ja Kajaanissa noin 3 4 kuukaudessa. Hämeenlinnassa priorisoitiin terveyskeskuksen hammashoitoloiden entisiä potilaita muuhun väestöön nähden ja se vaikeutti uusien potilaiden hoitoon pääsyä. Uusia hoitoaikoja tarjottiin noin kolmen kuukauden välein. Ajankohdasta tiedotettiin Hämeen Sanomissa. Muissa kyselyyn osallistuneissa keskisuurissa kaupungeissa hoitoon pääsi 4 8 viikossa. Suurin osa keskisuurten kaupunkien johtavista hammaslääkäreistä arvioi, ettei suuria muutoksia ole tulossa aikuisväestön hoitoon. Porvoossa arveltiin tilanteen paranevan syksyllä, kun hammaslääkärien virat saadaan täytettyä. Rovaniemellä odotettiin terveyslautakunnan uusia ohjeita väestön suun terveydenhoidon järjestämiseksi. Uusia suuritöisiä potilaita Haastatellut olivat varsin yksimielisiä siitä, että terveyskeskusten potilasaineisto oli muuttunut hammashoitouudistuksen käynnistämisen jälkeen. Hoitoon hakeutuvilla uusilla aikuispotilailla oli heidän mukaansa todettu paljon hoidontarvetta. Myös akuuttihoitoa tarvitsevien määrä oli kasvanut. Uskottiin myös, että potilaita olisi siirtynyt terveyskeskuksiin yksityispuolelta. Suuritöisimmät potilaat olivat kuitenkin usean vastaajan mukaan sellaisia, jotka eivät olleet moneen vuoteen käyneet hammashoidossa. Niissä keskisuurissa kaupungeissa, joissa oli aikaisemminkin pystytty tarjoamaan hoitoa koko väestölle, ei muutoksia ollut havaittu. Tilastoluvut vuoden 2003 hoitokäynneistä eivät vielä olleet johtavien hammaslääkärien tiedossa haastatteluja tehtäessä. Oulussa tiedettiin, että ennen hammashoitouudistusta hoidetuista potilaista 70 prosenttia oli ollut lapsia ja nuoria ja 30 prosenttia aikuisväestöä. Uudistuksen jälkeen aikuispotilaiden osuus oli noussut noin 50 prosenttiin. Henkilökuntaa lisätty Useimmissa suurissa kaupungeissa oli palkattu lisää hammaslääkäreitä ja hammashuoltajia (taulukko 2) ja luonnollisesti myös hammashoitajia. Lahdessa oli laman aikana jäädytettyihin virkoihin palkattu hammaslääkäreitä. Kuopiossa terveyskeskushammaslääkäreiden henkilötyövuodet olivat hieman vähentyneet. Toisaalta hammaslääkärien osa-aikatyö oli monien johtavien hammaslääkärien mukaan lisääntynyt epidemian lailla. Myös osa-aikaeläkkeelle siirtyminen oli suosittua vanhempien hammaslääkärien kohdalla. Tämä koettiin ongelmalliseksi organisaation kannalta. Sijaisia oli vaikea löytää. Johtavat hammaslääkärit kokivat myös, että osa-aikatyö vähensi hammaslääkärien sitoutumista työhön. Sekä yksityisinä että terveyskeskuksissa toimivien hammaslääkärien sitoutuminen väestövastuuajatteluun mietitytti. Ainoastaan Helsingissä osa-aikatyöhön suhtauduttiin positiivisesti ja johtava hammaslääkäri totesi, että osa-aikatyön avulla työpisteet olivat tehokkaassa käytössä, joskin kapasiteetti oli riittämätön vastaamaan kysyntään. Työnjako ja tarjontapuolen kannusteet Helsingin, Vantaan, Tampereen, Oulun, Kuopion, Lahden ja Porin johtavat hammaslääkärit 396 YHTEISKUNTAPOLITIIKKA 69 (2004):4
5 ilmoittivat, että hammaslääkäreiden ja hammashuoltajien työnjaossa oli tehty muutoksia, jotta pystyttäisiin paremmin hoitamaan aikuisväestöä. Hammashuoltajien vastuualueita oli laajennettu erityisesti alle kouluikäisten lasten hoidossa ja Lahdessa myös aikuisväestön hoidon tarpeen määrittämisessä. Turussa ja Espoossa työnjakoon suunniteltiin samansuuntaisia muutoksia. Jyväskylässä työnjakoa oli muutettu jo aikaisemmin. Siellä alle kouluikäiset lapset kävivät pääsääntöisesti hammashuoltajien vastaanotolla, samoin uudet aikuispotilaat ohjattiin ensin heille. Lahdessa 1-vuotiaiden vanhemmille järjestettiin hammashuoltajien pitämä terveyskasvatuskäynti ryhmissä ja tähän käytäntöön oltiin tyytyväisiä. Vantaalla hammashuoltajat tekivät terveystarkastuksia ja vuotiaille koululaisille sekä vastasivat alle kouluikäisten terveystarkastuksista. Vantaan hoito-ohjelman mukaan alle 18-vuotiaat kävivät neljä kertaa (7 8-vuotiaina, vuotiaina, vuotiaina sekä vuotiaina) hammaslääkärin tutkimuksessa. Hoito-ohjelmat toimivat työn organisoinnin raameina. Kaikissa tutkimukseen osallistuneissa kaupungeissa suunniteltiin ja toteutettiin ns. riskipotilaiden hoidot yksilöllisen tarpeen perusteella. Myös keskisuurissa kaupungeissa oli pyritty kehittämään työnjakoa resurssien rajoissa. Näistä viidessä kaupungissa (Mikkeli, Porvoo, Lappeenranta, Kokkola, Rauma) kaikki alle kouluikäiset pyrittiin ohjaamaan terveystarkastuksiin hammashuoltajille. Työnjaon edelleen kehittäminen sekä palkitsemisjärjestelmien muuttaminen uskottiin tehokkaimmiksi keinoiksi parantaa aikuisväestön hoidon saatavuutta. Hammaslääkärien virkaehtosopimukseen perustuvaan toimenpidepalkkiojärjestelmään toivottiin uudistuksia, jotka motivoisivat hammaslääkäreitä aikuisväestön hoitoon sekä akuuttihoitoon. Useat johtavat hammaslääkärit ottivat esille toimenpidepalkkioiden ohjaaman terveiden lasten tarkastusruletin, jota pitäisi pyrkiä vähentämään. Palkkiorakenteessa tulisi vastaajien mukaan ottaa paremmin huomioon väestövastuun periaate. Hammaslääkäreille suunnattuja henkilökohtaisia työn vaativuuteen liittyviä palkanlisiä pidettiin hyvänä kannustimena. Johtavat hammaslääkärit katsoivat tärkeäksi, että työparina toimimista tuettaisiin myös hammashoitajille suunnatulla kannustavalla palkkauksella. Osassa kaupungeista oli käytössä koko henkilökunnan tulospalkkiojärjestelmä ja osassa suunniteltiin järjestelmän käyttöön ottamista. Oulussa tulospalkkiojärjestelmää oli kokeiltu kahdella alueella hyvin tuloksin. Toimintatilastot osoittavat muutoksen alkaneen Stakesin erillisselvitysten (Widström & Erkinantti 2002; Suun, 2004) mukaan aikuisten hoito suurten kaupunkien terveyskeskushammashoidon potilaista on selvästi kasvanut (taulukko 3). Vuonna 2003 noin puolet hoidetuista oli aikuisia. Suurin aikuispotilaiden osuus oli Raumalla (63 %) ja alhaisin Lappeenrannassa (40 %). Tilastot eivät kuitenkaan kerro, kuinka suuri osa potilaista on uusia ja kuinka suuri osa ennenkin terveyskeskuksessa käyneitä. Kuntatilastojen mukaan terveyskeskuksissa oli vuonna 2002 hoidettu hammashoitopotilasta. Sairasvakuutuskorvauksiin oikeuttavia hammashoidon ns. peruspalveluita oli yksityissektorilla käyttänyt henkilöä vuonna Koska kyseisenä vuonna kaikki ikäryhmät olivat ensimmäisen kerran tuen piirissä, korvauksen saajien kokonaismäärä saatiin ensi kerran näkyviin ja tästä johtuen korvauksen saajien määrä kasvoi 44 prosenttia vuoteen 2002 verrattuna. Koko väestöstä noin viidesosa (19, 4 %) sai hammashoidon Kela-korvauksia. Suurista kaupungeista eniten korvauksen saajia oli Espoossa (34,0 %) ja vähiten Jyväskylässä (23,3 %) (taulukko 4). Keskisuurissa kaupungeissa vaihtelu oli suurempaa: Lappeenrannassa korvausta sai 35,7 prosenttia aikuisväestöstä ja Kokkolassa 14,2 prosenttia. Terveyskeskuksissa hampaiden ja suun hoitoa saaneiden aikuisten osuus vaihteli Rovaniemen 11,3 prosentista Rauman 29,7 prosenttiin. Yhteiskunnan tukemaa hammashoitoa oli suurissa kaupungeissa voinut käyttää lähes puolet aikuisväestöstä. Terveyskeskusten ja yksityissektorin roolit aikuishammashoitopalvelujen tuottajina vaihtelivat kaupungeittain. Pohdinta Tutkimuksemme osoitti, että hammashoitouudistus oli aiheuttanut muutoksia kaikkien suurten kaupunkien terveyskeskuksissa. Kiireellisen hammashoidon palvelut koko väestölle oli saatu järjestettyä normaaleina työpäivinä. Viikonlop- YHTEISKUNTAPOLITIIKKA 69 (2004):4 397
6 Taulukko 3. Aikuisten osuudet kaikista suurten kaupunkien terveyskeskuksissa hammashoitoa saaneista potilaista vuosina 2000 ja 2003 Stakesin erillisselvitysten mukaan, % Aikuisten osuus hoidetuista 2000, % 2003, % Espoo 36,2 45,0 Helsinki 45,4 54,9 Jyväskylä 57,2 61,9 Kuopio 46,2 48,0 Lahti 41,3 47,0 Oulu 32,2 49,5 Pori 35,8 47,3 Tampere 34,0 48,0 Turku 46,8 47,7 Vantaa * 51,5 Hämeenlinna * 52,3 Joensuu 33,6 51,9 Kajaani 37,7 45,4 Kokkola 52,1 57,1 Lappeenranta 27,5 40,4 Mikkeli 41,9 56,1 Porvoo 45,6 * Rauma 54,4 63,1 Rovaniemi 34,0 41,5 Vaasa 40,3 53,8 *Tietoja ei ole saatu. Taulukko 4. Vuonna 2003 terveyskeskushammashoidossa käyneiden aikuisten osuudet kyseisten kaupunkien aikuisväestöstä ja yksityisistä palveluista Kela-korvauksia saaneiden aikuisten osuudet väestöstä Stakesin erillisselvityksen ja Kelan tilastojen mukaan, % Terveyskeskusten Subventoituja Yhaikuispotilaiden yksityispalve- teensä osuus aikuis- luja käyttä- % väestöstä, % neiden aikuisten väestöosuus, % Helsinki 16,6 29,7 46,3 Espoo 16,2 34,0 50,2 Tampere 15,6 32,6 48,2 Vantaa 21,7 28,1 49,8 Turku 12,8 33,3 46,1 Oulu 17,7 24,4 42,1 Lahti 18,0 30,6 48,6 Kuopio 17,4 27,7 45,1 Jyväskylä 23,8 23,3 47,1 Pori 16,6 31,5 48,1 Lappeenranta 11,8 35,7 47,5 Vaasa 22,7 26,4 49,1 Joensuu 18,7 24,8 43,5 Hämeenlinna 22,1 27,3 49,4 Mikkeli 20,2 30,9 51,1 Porvoo * 29,8 * Rauma 29,7 22,8 52,5 Kajaani 17,2 26,7 43,9 Rovaniemi 11,3 26,7 38,0 Kokkola 23,5 14,2 37,7 *Erillisselvitystietoja ei ole saatu. pujen päivystysjärjestelyt sen sijaan vielä kangertelivat, vaikka eduskunnan oikeusasiamies on kannanotoissaan nostanut kiireellisen hammashoidon palvelut perusoikeuksiin verrattavaksi välttämättömyydeksi. Hän ei myöskään ole pitänyt yksityissektorille ohjaamista ilman kunnan osallistumista perittäviin maksuihin lain hengen mukaisena vaihtoehtona. Näin kuitenkin vielä meneteltiin joillakin paikkakunnilla. Eduskunnan oikeusasiamies on todennut lausunnossaan (2004) Kuopion tilanteesta, että kuntien on huolehdittava siitä, että hammashuollon palvelut vastaavat määrältään ja laadultaan lakien edellyttämää tasoa ja että ne ovat myös käytännössä yhdenvertaisesti ihmisten saatavilla. Ei-kiireellisen tavallisen hammashoidon järjestäminen tuotti vaikeuksia useissa kaupungeissa. Yksi syy vaikeuksiin on luultavasti se, että terveyskeskusten hammashoitohenkilöstö aikoinaan mitoitettiin ensisijaisesti vain lasten ja nuorten hoitoa varten. Tämä johtui suurten kaupunkien runsaasta yksityisestä palvelutarjonnasta; yli puolet yksityishammaslääkäreistä ja 35 prosenttia väestöstä asuu 10 suurimmassa kaupungissa. Myös pitkä perinne keskittyä lasten ja nuorten hoitoon on uudessa tilanteessa aiheuttanut priorisointiongelmia ja ehkä myös osaamisongelmia. Potilaiden priorisointi hoidontarpeen pohjalta on osoittautunut vaikeaksi, vaikka vaikeasti sairaan hoitamisen ennen terveen terveystarkastusta tulisi olla itsestään selvää. Käypä hoito -ohjeita tarvittaisiin hammashoidossa kipeästi. Myös profession tärkeänä pitämä oma hammaslääkäri -ajattelu voi vaikeuttaa uusien potilaiden hoitoon pääsyä ja aiheuttaa tunnollisesti itsestään huolehtiville hyvähampaisille ylihoidon riskin erityisesti silloin, kun muut tarjontapuolen kannusteet toimivat niin, että tuloihin ei vaikuta hoidossa olevien määrä vaan pikemminkin yksittäisten toimenpiteiden määrä. Tiedon epäsuhta hammaslääkärin ja potilaan välillä vähentää potilaan mahdollisuuksia arvioida hoidontarvetta. Johtavien hammaslääkärien arvio siitä, että hoitoon olisi hakeutunut aikuisväestöä, jolla oli todettu paljon hoidon tarvetta, kun se on ollut vuosia ilman asianmukaista hammashoitoa, viittaisi siihen, että lakiuudistuksella on saatu aikaisemmin hoidon ulkopuolella ollutta väestöä hoidon piiriin. Stakesin erillisselvitysten mukaan aikuisväestön osuus terveyskeskushammashoidon potilaista oli kasvanut tutkimukseen osallistuneissa kaupungeissa. Väestön näkökulmasta kertovia 398 YHTEISKUNTAPOLITIIKKA 69 (2004):4
7 haastattelututkimustuloksia ei hammashoitouudistuksen toteutumisesta ja hoidon koetusta saatavuudesta vielä ollut käytettävissä. Tilastot eivät myöskään kerro, miten hoidontarve ja annettu hoito kohtasivat. Osassa tutkimukseen osallistuneista kaupungeista oli suun terveydenhuoltohenkilökunnan resurssien lisäys ollut huomattava vuosina Tämän lisäyksen myötä suun terveydenhuollossa henkilöstövoimavarat nousivat lamaa edeltäneelle tasolle. Vaikka työnjaon mahdollisuuksista on puhuttu pitkään, uusia hammaslääkäreiden virkoja perustettiin selvästi enemmän kuin uusia hammashuoltajien virkoja. Kulloinkin optimaalinen hammaslääkäri hammashuoltajasuhde riippuu monista tekijöistä. Sosiaali- ja terveysministeriön toimeksiannosta käynnistettyyn suun terveydenhuollon kehittämisprojektiin osallistuneissa terveyskeskuksissa selvitettiin hammashuollossa tehtyjä toimenpiteitä vuonna 1998 (Läärä & al. 2000). Sen mukaan lähes puolet (48 %) hammaslääkäreiden tekemistä hoitotoimenpiteistä oli vaativuudeltaan vähäisiä tai kestoltaan lyhyitä. Osa näistä toimenpiteistä olisi todennäköisesti voitu hyvin delegoida hammashuoltajille ja osa ehkä jopa potilaille kotona tehtäväksi. Hammashuoltajien käyttö lasten ja nuorten hoidossa näyttäisi hieman lisääntyneen, mutta meillä hammashuoltajat tekevät edelleen vähemmän hoitotoimenpiteitä aikuisille kuin esimerkiksi Ruotsissa. Osassa tutkimukseen osallistuneista kaupungeista ostopalvelut lisäsivät resursseja. Ostopalvelujen rooleihin ei tässä tutkimuksessa kuitenkaan paneuduttu syvällisemmin. Hammaslääkäreiden lisääntynyt osa-aikatyönteko aiheutti johtavien hammaslääkärien mukaan ongelmia terveyskeskuksissa. Hammaslääkäriliiton tilastojen mukaan kesäkuussa 2004 Suomessa oli työssä käyvää hammaslääkäriä. Tilastokeskuksen mukaan kymmenen viime vuoden aikana hammaslääkäreiden keski-ikä on noussut miehillä 39,5 vuodesta 45,5 vuoteen ja naisilla 39,4 vuodesta 44,4 vuoteen. Osa-aikatyö on myös lisääntynyt kaikissa ikäluokissa ja ammattikunnan naisvaltaisuus (65 % naisia) lienee osasyy tilanteeseen. Uudistukset ja suuret muutokset koetaan yleensä stressaaviksi. Hammaslääkärien työssä jaksamisessa oli eroja tutkimuspaikkakuntien välillä. Osassa niistä hammaslääkärit pitivät työtään pakkotahtisena ja kokivat, ettei työn määrään voinut vaikuttaa. Kiireenpoistoa ja työn rauhoittamista pidettiin tärkeinä. Uskottiin, että toimintatapojen selkeä ohjeistus lisäisi työssä viihtyvyyttä. Useimmissa kaupungeissa johtavat hammaslääkärit kuitenkin kokivat, että henkilökunta oli motivoitunutta ja suhtautui uudistukseen myönteisesti. Hammaslääkäriliiton äskettäin teettämässä hammaslääkäreiden työhyvinvointia koskevassa tutkimuksessa (Hakanen 2004) julkisen sektorin hammaslääkäreistä 80 prosenttia suhtautui hammashoitouudistukseen melko tai erittäin myönteisesti. Tutkimuksen toteuttamisajankohtana 52 prosenttia julkisen sektorin hammaslääkäreistä arvioi palvelujen kysynnän lisääntyneen paljon ja lähes yhtä moni (47 %) kiireellisen hoidon lisääntyneen paljon. Kolme neljästä hammaslääkäristä oli sitä mieltä, että hammaslääkärin työ vaati erittäin kovaa työntekoa kummallakin sektorilla, mutta työn määrällinen kuormittavuus koettiin suuremmaksi julkisella sektorilla kuin yksityisellä. Julkinen sektori näyttääkin tällä hetkellä hoitavan hammaslääkäriä kohti enemmän potilaita kuin yksityinen sektori. Hoitojen vaikeudesta ei kuitenkaan ole tietoja. Hammashoitouudistus on tuonut ainakin teoriassa aivan uudenlaisen kilpailuasetelman hammashuoltoon. Mitä hyötyä siitä on palvelujen käyttäjille tai miten se vaikuttaa sektoreitten asemaan ja hammashoitohenkilökunnan työtilanteeseen tai hammashoidon kustannuksiin, selvinnee lähivuosien kuluessa. Myös kansainvälisestä näkökulmasta toteutettu uudistus on mielenkiintoinen; onhan viime vuosina yleinen trendi Euroopassa ollut pikemminkin hammashoitopalvelujen yksityistäminen ja yksityisesti hankittavien vakuutusten käyttöönoton kannustaminen kuin yhteiskunnan tuen lisääminen. Voimmekin olla varmoja siitä, että uudistuksen vaikutuksista ollaan kiinnostuneita myös maamme rajojen ulkopuolella. Johtavat hammaslääkärit suhtautuivat puhelinhaastatteluun positiivisesti ja keskustelivat mielellään hammashoitouudistuksen tuomista uusista haasteista. Uudistuksen toteuttamisen vauhdittamiseksi olisi toivottu korvamerkittyä rahaa henkilökunnan koulutukseen. Koulutuksella olisi haluttu yhdenmukaistaa hoitokäytäntöjä ja painottaa väestövastuuajattelua ja tätä kautta parantaa aikuisväestön hoidon saatavuutta, jotta se toteutuisi nykyistä tasapuolisemmin eri kaupungeissa. Varsinaisen suuren haasteen, hoitoon pääsyn turvaamisen, toteuttamisesta johtavat hammaslääkärit olivat huolissaan, koska tähänastisiakaan uudistuksia ei ollut saatu vielä täysin toteutettua. YHTEISKUNTAPOLITIIKKA 69 (2004):4 399
8 TIIVISTELMÄ Eeva Widström & Annamari Nihtilä: Aikuisten hammashoito suurten ja keskisuurten kaupunkien terveyskeskuksissa Vuoden 2004 alkupuolella tehty 10 suurimman ja 10 keskisuuren kaupungin terveyskeskusten johtavan hammaslääkärin puhelinhaastattelu osoitti, ettei vuoden 2002 lopussa voimaan tullutta, ikärajat terveyskeskusten hammashoidosta poistanutta kansanterveyslain muutosta vielä ollut pystytty toteuttamaan läheskään kaikilla tutkimuksen kohteena olleilla isoilla paikkakunnilla ja ettei koko väestölle pystytty tarjoamaan muuta kuin kiireellistä hammashoitoa. Vaikka päivystysluonteista hoitoa oli varmimmin saatavilla vain arkityöpäivinä, tämäkin oli selvää palvelujen paranemista verrattuna tilanteeseen ennen hammashoitouudistusta. Vain kaksi suurta ja neljä keskisuurta kaupunkia antoi uusille potilaille hoitoaikoja puhelimitse; useimmissa uudet hoitoon hakeutujat laitettiin jonoon. Parissa kaupungissa jaettiin uusille potilaille hoitoaikoja satunnaisesti. Vaikka hammashoidon työvoimaa oli kaupungeissa lisätty, hoidon kysyntään ei vieläkään pystytty vastaamaan. Osasyynä tähän haastatellut johtavat hammaslääkärit pitivät lisääntynyttä osa-aikatyötä. Hammaslääkärien, hammashuoltajien (suuhygienistien) ja hammashoitajien keskinäisen työnjaon ja palkitsemisjärjestelmän kehittämistä aikuishoitoa ja päivystystyötä kannustavammaksi pidettiin tärkeänä keinona toimintamuutosten aikaansaamiseksi. Uusien vaatimusten mukainen hoidettavien priorisointi hoidontarpeen mukaan eikä enää iän tai johonkin erityisryhmään kuulumisen perusteella tuotti monissa terveyskeskuksissa vaikeuksia. Toimintatilastojen mukaan aikuisten hoito oli lisääntynyt kaikissa kaupungeissa. Karkeasti arvioiden noin kolmannes suurimpien ja keskisuurten kaupunkien aikuisväestöstä oli vuoden 2003 aikana käyttänyt Kelan subventoimia yksityishammaslääkäripalveluita ja noin viidennes terveyskeskusten järjestämää hammashoitoa. Kuitenkin aikuisväestön hammashoitopalvelujen kokonaiskäyttöaste jäi vielä huomattavasti vähäisemmäksi kuin muissa Pohjoismaissa. Terveyskeskusten merkitys aikuisten hammashoitopalvelujen tuottajina on perinteisesti yksityissektorin reviirinä pidetyissä suurissa kaupungeissa selvästi kasvanut. KIRJALLISUUS EDUSKUNNAN OIKEUSASIAMIEHEN RATKAISU 1044/4/ Hammashuollon järjestäminen Kuopion kaupungissa. Helsinki 2004 HAKANEN, JARI: Hammaslääkäreiden työhyvinvointi Suomessa. Helsinki: Työterveyslaitos, 2004 HELMINEN, SEPPO: Long term change in dental prevention and check-up intervals in public dental service in Helsinki, Finland. Thesis. Helsinki: Yliopistopaino, KÄRKKÄINEN, SAKARI: Karieksen ehkäisykäytäntö Suomessa 1990-luvun alussa. Väitöskirja. Oulu: Yliopistopaino, 1997 LÄÄRÄ, MATTI & WIDSTRÖM, EEVA & MATTELMÄKI, ULLA & MERILÄINEN, TUOMO: Hoitotoimenpiteet terveyskeskusten hammashuollossa. Monisteita 2000: 17. Helsinki: Sosiaali- ja terveysministeriö, 2000 SUUN TERVEYDENHUOLLON ERILLISSELVITYS VUODELTA Käsikirjoitus. Stakes, 2004 WIDSTRÖM, EEVA & ERKINANTTI, JAN: Erillisselvitys suun terveydenhuollon kustannuksista ja tuotoksista terveyskeskuksissa vuonna Aiheita 11/2002. Helsinki: Stakes, 2002 WIDSTRÖM, EEVA & PIETILÄ, ILPO & ERKINANTTI, JAN: Hammashoitouudistuksen toteutuminen terveyskeskuksissa. Suomen Lääkärilehti 59 (2004): 9, WIDSTRÖM, EEVA & UTRIAINEN, PEKKA & PIETILÄ, IL- PO: Suun terveydenhuollon palvelutarjonta terveyskeskuksissa vuonna Aiheita 12/1997. Helsinki: Stakes, YHTEISKUNTAPOLITIIKKA 69 (2004):4